REPUBLIKA HRVATSKA

ŠUMARSKA I DRVODJELJSKA

ŠKOLA KARLOVAC

Vatrogasna cesta 5

KLASA: 110-01/19-01/22

URBROJ: 2133-50-01-19-1

Karlovac, 11.10.2019.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17. i 68/18), i Pravilnika o načinu i postupku zapošljavanja u Šumarskoj i drvodjeljskoj školi Karlovac, ravnatelj Šumarske i drvodjeljske škole Karlovac raspisuje:

**N A T J E Č A J
za radno mjesto**

1. **Nastavnik engleskog jezika –** 1 izvršitelj, na određenopuno radno vrijeme do povratka radnice na rad
2. **Nastavnik hrvatskog jezika –** 1 izvršitelj, na određeno puno radno vrijeme do povratka radnice na rad

**Mjesto rada:** Karlovac, Vatrogasna cesta 5

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispunjavati i **posebne** uvjete za zasnivanje radnog odnosa prema Zakonu o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14, 7/17. i 68/18), i Pravilniku o stručnoj spremi i pedagoško-psihološkom obrazovanju nastavnika u srednjem školstvu (N.N. 1/96. i 80/99.).

Rok za podnošenje prijava je 8 dana od dana objave natječaja na mrežnim stranicama i oglasnoj ploči Šumarske i drvodjeljske škole Karlovac, te mrežnim stranicama i oglasnim pločama Hrvatskog zavoda za zapošljavanje.

Uz pisanu i vlastoručno potpisanu prijavu kandidati su obvezni priložiti:

- životopis,

- dokaz o državljanstvu (preslika osobne iskaznice ili domovnice ili putovnice ili vojne iskaznice)

- dokaz o stečenoj stručnoj spremi (preslika diplome o završenom studiju)

- dokaz o stečenim pedagoškim kompetencijama (za kandidate koji nisu nastavnički smjer),

- dokaz o evidentiranom radnom stažu (elektronički zapis ili potvrdu o podacima evidentiranim u matičnoj

 evidenciji Hrvatskog zavoda za mirovinsko osiguranje)

- dokaz nadležnog suda da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi- ne starije od 30 dana od dana objave natječaja.

Isprave se prilažu u neovjerenoj preslici, a prije izbora kandidat će predočiti na uvid izvornike ili ovjerene preslike.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate samo pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//NG/12%20Prosinac/Zapo%C5%A1ljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine br. 157/13, 152/14 i 39/18) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, dokaz o invaliditetu te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine br.33/92., 77/92., 27/93., 58/93., 2/94., 108/95., 108/96., 82/01., 103/03 o 148/13.) dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome kako je prestao radni odnos kod posljednjeg poslodavca.

Sukladno članku 13. stavku 3. Zakona o ravnopravnosti spolova (Narodne novine br.82/08. i 69/17) na natječaj se mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Nepravodobne i nepotpune prijave neće se razmatrati.

Osoba koja ne podnese pravodobnu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Za kandidate prijavljene na natječaj koji ispunjavaju formalne uvjete natječaja te čije su prijave pravodobne i potpune provest će se procjena kandidata prema odredbama Pravilnika o načinu i postupku zapošljavanja u Šumarskoj i drvodjeljskoj školi Karlovac, a koji je dostupan na mrežnim stranicama škole.

Područja procjene, pravni i drugi izvori za pripremu kandidata za provjeru biti će naznačenu u pozivu za procjenu koji će biti objavljen na mrežnim stranicama Škole poveznica: [http://www.ss-sumarskaidrvodjeljska-ka.skole.hr](http://www.ss-sumarskaidrvodjeljska-ka.skole.hr/)

Vrijeme i mjesto održavanja procjene biti će objavljeno na mrežnim stranicama škole najmanje tri (3) dana prije dana određenog za održavanje procjene s napomenom da se kandidati neće posebno pozivati, te ukoliko ne pristupe procjeni, smatrat će se da su odustali od prijave na natječaj.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: Šumarska i drvodjeljska škola Karlovac, Vatrogasna cesta 5, 47000 Karlovac, s naznakom „Za natječaj“.

O rezultatima natječaja kandidati će biti pravovremeno obaviješteni na mrežnim stranicama Šumarske i drvodjeljske škole Karlovac i pismenim putem u roku od 15 dana od dana sklapanja ugovora o radu.

Podnošenjem prijave na natječaj kandidat daje izričitu privolu Šumarskoj i drvodjeljskoj školi Karlovac da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine br.42/18).

Natječaj je objavljen dana 11. listopada 2019. na mrežnim stranicama Šumarske i drvodjeljske škole poveznica [http://www.ss-sumarskaidrvodjeljska-ka.skole.hr](http://www.ss-sumarskaidrvodjeljska-ka.skole.hr/) i na oglasnoj ploči Škole te na mrežnim stranicama i oglasnim pločama Hrvatskog zavoda za zapošljavanje, i traje do **19.10.2019**. godine.

 Ravnatelj

 Daniel Peris, dipl.ing.